ከተሜነትን በማስፋፋትና የግብርና ምርምሮችን በማጠናከር ግብርናውን ማዘመን እንደሚገባ የአዲስ ወግ አንድ ጉዳይ ውይይት አመላከተ፡፡
የተሻሻሉ የሰብል እና እንስሳት ዝርያዎችን በማጥናት የሀገሪቱን የግብርና ምርት ማሻሻል ያስፈልጋል ተባለ፡፡የአዲስ ወግ አንድ ጉዳይ በጠቅላይ ሚኒስትር ጽሕፈት ቤት አዘጋጅነት የግብርናው ዘርፍ ቁልፍ የለውጥ እርምጃዎች ላይ ምክክር አድርጓል፡፡በፍጥነት እያደገ የሚገኘውን የኢትዮጵያ ሕዝብ ቁጥር የሚመጥን የምግብ አቅርቦት ለማምረት የግብርናውን ዘረፍ በትኩረት ለማሳደግ ያለመ የምክክር መድረክ በጠቅላይ ሚኒስትር ጽሕፈት ቤት ተካሂዷል፡፡ ከአየር ንብረት ለውጥ ችግሮች ጋር ታግሎ ከዝቅተኛ አምራቾች የሚገኘውን የሀገሪቱ ምግብ አቅርቦት ወደፊት በተሻለ መልኩ ለማምረት ወጣቱን ማሳተፍ አስፈላጊ እንደሆነም ተመላክቷል፡፡ ለዚህ ደግሞ ‹‹ዘላቂነት ያለው ትረፍን መሠረት ያደረገ ግብርና አስፈላጊ ነው›› ብለዋል የአዲስ ወግ አንድ ጉዳይ ተወያይና የእንስሳት ሀብት ተመራማሪው ወርቅነህ አያሌው (ዶክተር)፡፡